Rino Serra/Le fior dël mal/020


XX. PËRFUM ESÒTICH 
Quand ant la càuda sèira d'otogn con euj sarà, 
I respiro l'odor ëd tò sen caloros, 
Vëddo dëslupesse rive e paesagi giojos 
Che da un sol nojos a son ëdcò sbalucà; 

Un'isola garga ch'a don-a për natura 
Erbo pitòst dròlo e 'd bej frut savoros; 
Òmo che a l'han ëd còrp tant svicc e vigoros, 
Dòne con euj sorprendent për franchëssa pura. 

Vers ël clima 'nciarmant guidà da tò odor 
Mi i vëdd un pòrt pien d'erbo e 'd vele ancor 
Strache për j'onde dël mar...e ij sò sghiribiss, 

Antant che 'l përfum ëd tamarindi vërdzolant, 
Ch'a circola 'nt l'aria e an gonfia le nariss, 
As mes-cia 'n mia ànima al cant dij navigant. 

Rino Serra
Leteratura piemontèisa
Baudelaire